钦定古今图书集成/明伦汇编/氏族典/第326卷 > 《廖用贤尚友录》 > 游元
## 钦定古今图书集成/明伦汇编/氏族典/第326卷 > 《廖用贤尚友录》 > 游元

按《万姓统谱》：“元字淳夫，直秘阁经之曾孙。为人外和
易而中介特，读书必玩味，欲知古人用心处。尢深于
《易》，一日读《坎》卦有契，几忘寝食。服膺象山之学，论议
平实，为文健赡。举进士，晚恩授安化簿，就摄邑，以理
义训导邑士，议减泉司铁课以利民。”邑邻溪峒，凡讼
关风化，必恳恻开谕，皆愧服。再调赣县丞，为长子銮
主“南岳祠”，往就养，卒。